āhavanī́ya evaìtā́ṃ sampádamāpipayiṣantyanye vā́ etè'gnáyaścitāḥ kímanyatrópahitā iha sámpaśyeméti na táthā kuryāddáśa vā́ etā́nagnī́ṃścinutè'ṣṭau dhíṣṇyānāhavanī́yaṃ ca gā́rhapatyaṃ ca tásmādāhurvirā́ḍagniríti dáśākṣarā hí virāṭ tānnu sárvānékamivaivā́cakṣate'gnirítyetásya hyèvaìtā́ni sárvāṇi rūpā́ṇi yáthā saṃvatsarásyāhorātrā́ṇyardhamāsā mā́sā r̥táva evámasyaitā́ni sárvāṇi rūpā́ṇi